laion/Wikipedia-Exotic huggingface dataset:
בייגל בייגל

בייגל בייגל הוא מפעל ישראלי לייצור חטיפים אפויים, בבעלות של חברת יוניליוור ישראל. משפחת בייגל היא משפחת אופים יהודית שהחלה לייצר מוצרי בייגלה ב-1880, בעיירה סמוכה לקרקוב בפולין. שם המשפחה "בייגל" נקבע על פי משלח היד של בני המשפחה, כמקובל באותה תקופה. בשנת 1933 עלתה משפחת בייגל לארץ ופתחה שתי מאפיות – בתל אביב וברמת גן. המאפיה ייצרה מגוון של מוצרים אפויים. בשנות החמישים המוקדמות הוקם מפעל גדול של החברה שנועד לספק כמות גבוה יותר של מוצרים. באותו זמן, החברה החלה לספק את החטיף המלוח הישראלי הראשון אשר היה מבוסס על כעכים קטנים ופריכים. כעכים אילו ידועים כיום בשם "בייגלה" על שמו של בייגל. בשנות ה-60, לאחר שהמפעל רכש מכונות חדישות, נזנח ייצור הבייגלה בשיטה הידנית של "נחשי בצק" והחל הייצור האוטומטי. עם השנים נוספו מוצרים רבים אחרים בצורות שונות למאפייה. בשנת 2000 רכשה יוניליוור את "תמי בסט פוד" ובכך קבלה לידיה 51% מחברת בייגל בייגל ומשפחת בייגל החזיקה ב-49% הנותרים. בשנת 2011 השלימה יוניליוור את הרכישה של חברת בייגל בייגל באופן מלא מידי משפחת בייגל (100%). ב-2012 קיבלה החברה מענק של 10 מיליון שקלים להקמת מפעל בצפת, במקום המפעל באזור התעשייה ברקן שנסגר. כל מוצרי מותג בייגל בייגל הם אפויים. המוצרים: בייגלה – מיוצר במגוון של צורות: שמיניות מלח, טבעות שומשום, מקלות שומשום, ועוד. נשנושים – סדרת חטיפים אפויים באריזה אישית ומשפחתית בטעמים כמו שמנת בצל, פלאפל, ברביקיו אמריקאי, בצל, תירס וזעתר. דקים דקים – בייגלה שטוחים בטעמים שנוצרים משילובים שונים כמו שמנת ובצל, חמוץ מתוק, שומשום, פרג ונגיעות שום וגבינת צ'דר מתובלת, וכן בייגלה דקים העשויים 100% חיטה מלאה. דגדג – חטיף מלוח בצורת דגים. קרקרים – קרקרים במגוון טעמים כמו קרקרים מחיטה מלאה ופשתן, קרקר 6 דגנים וקרקר קלאסי. נשנושי קרקר – מוצר בקטגוריית קרקרים, תחליפי הלחם החטיפיים, המיוצר במספר טעמים וצורות כמו משולשי שומשום, משושה 6 דגנים, קוקטייל מלוח, ועיגולים מלוחים. בייגלה חיטה מלאה – סדרת מוצרים בטעמי מלח ושומשום העשויים חיטה מלאה. שבורים- בייגלה ב-2006, במטרה להכפיל את נתח השוק שלה עד סוף שנת 2008, יצאה חברת בייגל בייגל עם קמפיין פרסומי בהשקעה של כ-2 מיליון שקלים ועם אריזות חדשות שעוצבו על ידי פיליפ בולקיה בגריד עיצובי קבוע ואחיד לכל המוצרים. בשנת 2012 ובתחילת שנת 2013, דורגה הפרסומת של בייגל בייגל במקום הראשון. בפרסומת מוצג נער בפולין שחושב על טעמים חדשים לבייגלה דקים דקים (קו פרסומי שהחל ב-2011). הפרסומת נוצרה על ידי משרד הפרסום באומן בר ריבנאי. בשנת 2011 העמיק המותג את הקשרים שלו עם ארגון וראייטי על ידי מתן חסות ראשית לאירוע התרמה שנערך בערוץ 2. לכבוד האירוע השיקה החברה גם מוצר התרמה: בייגלה לבבות מלוחים שהוא מהדורה מוגבלת של בייגלה בצורת לבבות. אתר האינטרנט הרשמי של בייגל בייגל יובל אזולאי, ‏מענק של 10 מיליון שקל לבייגל בייגל להקמת מפעל בצפת, באתר גלובס, 27 בפברואר 2012 קובי דוד‏, בגלל החרם? מפעל "בייגל בייגל" עובר לצפת, באתר וואלה, 15 ביולי 2011 ענת ביין-לובוביץ', ‏הפרסומות הזכורות והאהובות: בייגל בייגל ונביעות בפסגה, באתר גלובס, 31 בינואר 2013
686

שנת 686 היא השנה ה-86 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. מרד של אל-מוח'תאר שהכריז על עצמו ח'ליפה של כופה. 21 באוקטובר – קונון הופך לאפיפיור 1 באוקטובר – טמו, קיסר יפן ה-40 (נולד ב-631) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 686‎ נפטרים ב-686‎ מדיה וקבצים בנושא 686 בוויקישיתוף
אברהם אלמוג

אברהם אלמוג (נולד ב-1940) הוא קצין צה"ל במילואים בדרגת תת-אלוף, פיקד על גדוד 184 במלחמת יום הכיפורים ועוטר בעיטור העוז. אלמוג נולד בירושלים. הוא בנם של חיה ואליהו הרוש, סבו מצד אמו היה נגיד הקהילה היהודית בעיר צפרו שבמרוקו ועלה לארץ ישראל עם עשרות מבני קהילתו ב-1921. במהלך מלחמת העצמאות נהרגה אחותו גרציה (יפה) הרוש כשלחמה בקרב על הגנת הרובע היהודי, שניים מאחיו נלקחו לשבי בירדן לאחר נפילת הרובע. לאחר המלחמה נשלח ללימודים בקיבוץ חפציבה. בנובמבר 1958 התגייס לצה"ל ושירת בחיל השריון. במלחמת ששת הימים שימש קצין מבצעים בחטיבה 8, לאחר מכן פיקד על פלוגה ושירת כקצין אג"ם בחטיבה. במרץ 1969 מונה לסגן מפקד גדוד 184 בחטיבה 14 ומילא תפקיד זה במהלך מלחמת ההתשה. הוא פיקד על גדוד 184 בחטיבה 14 עד ספטמבר 1973 ומונה לקצין הדרכה במפקדת גייסות השריון בג'וליס. במלחמת יום הכיפורים היה במינוי חירום קצין אג"ם של גייסות השריון, הוא חזר ונטל פיקוד על גדוד 184 ב-10 באוקטובר, לאחר שמפקד הגדוד שאול שלו נהרג בהתקפה על תעוז "טלוויזיה". אלמוג ארגן מחדש את הגדוד, והוביל אותו בלחימה בקרב השריון ב-14 באוקטובר, במבצע אבירי לב ובקרב החווה הסינית. על פועלו עוטר אלמוג בעיטור העוז. לאחר המלחמה מונה למפקד חטיבה 265 באוגדה 440, חטיבת מילואים של טנקי שלל שהוסבו לטנקי טירן. ב-1977 מונה למפקד חטיבה 14, חטיבת שריון סדירה. בשנים 1979 עד 1981 פיקד על בית הספר לשריון. בתפקידו האחרון בשירות הקבע שימש נספח צבאי בוונצואלה ובשש מדינות נוספות ביבשת. אהוד מיכלסון, "אבירי לב" גדוד 184, משרד הביטחון – ההוצאה לאור אברהם אלמוג באתר "50 שנה למלחמת יום הכיפורים" של ארכיון צה"ל ומערכת הביטחון עיטור העוז שהוענק לאברהם אלמוג, באתר "בעוז רוחם" של אגף כוח האדם בצה"ל אברהם אלמוג, תא"ל (בדימוס), מג"ד טנקים גדוד 184, חטיבה 14, קרבות סיני – יום הכיפורים 1973, סרטון באתר יוטיוב (אורך: 2:15:39), 25 באוקטובר 2021 תא"ל (מיל') אברהם אלמוג, אזרחות לשם כבוד - הייתכן?, מאמר בביטאון בצוות תת-אלוף (מיל') אברהם אלמוג, גדוד 184 – תיאור הלחימה הגדודי, באתר חטיבה 14
ששון חדד

ששון חדד (נולד ב-20 באוקטובר 1966) הוא קצין צה"ל במילואים בדרגת תת-אלוף, שכיהן בתפקידו האחרון כיועץ הכספי לרמטכ"ל, כראש המערך התקציבי בצה"ל וכראש אגף התקציבים במשרד הביטחון בין השנים 2014–2017. כיום הוא מכהן כחוקר בכיר במכון למחקרי ביטחון לאומי. ששון חדד נולד בישראל, הוא בוגר מחזור תשמ"ד של ישיבת בני עקיבא אהל שלמה בבאר שבע. עם סיום לימודיו התיכוניים בשנת 1985 התגייס לעתודה האקדמית במסלול כלכלה וחשבונאות. הוא בעל תואר שני במנהל עסקים מאוניברסיטת תל אביב ורואה חשבון מוסמך. ב-2014 קיבל תואר דוקטור מהפקולטה לניהול באוניברסיטת תל אביב על עבודתו בנושא "צבא חובה מול צבא מקצועי: השפעת שיטת הגיוס על העוצמה הצבאית של מדינת ישראל". ששון חדד מילא מגוון תפקידים במסלול שירותו הצבאי: החל את שירותו ב-1988 כקצין תקציבים בחיל הקשר, שימש ראש מדור תקציבים במרכז תקשורת נייחת בחיל הקשר והתקשוב, ראש ענף ארגון ותקציבים בחטיבת התקשוב של אגף המבצעים, ראש תחום תקציבים וכלכלה באגף התקשוב, ראש ענף תקציבי אגף טכנולוגיה ולוגיסטיקה, זרוע היבשה ופיקודים ביחידת היועץ הכספי לרמטכ"ל, ראש מחלקת תקציבים ובקרה בזרוע היבשה, וראש מחלקת תקציבי יבשה ומיוחדים באגף התקציבים של משרד הביטחון. בוגר קורס מטה ופיקוד "אפק" במכללה לפיקוד ומטה של צה"ל. בנובמבר 2014 הועלה לדרגת תת-אלוף ומונה ליועץ הכספי לרמטכ"ל ולראש אגף התקציבים במשרד הביטחון, במקומו של ראם עמינח. במסגרת תפקידו היה אחראי על ניהול תקציב הביטחון של מדינת ישראל (כ-70 מיליארד ש״ח) הן ממקורות המשק והן ממקורות הסיוע הביטחוני האמריקאי החיצוני. בנובמבר 2015 הוביל את הסיכום התקציבי הרב-שנתי בין משרד הביטחון למשרד האוצר המעגן מתווה תקציבי מוגדר ויציב למערכת הביטחון בחומש הקרוב. סיכום זה הניח את הבסיס התקציבי לתוכנית הרב שנתית של צה״ל - ״תר״ש גדעון". היה מעורב בניהול המשא ומתן מול האמריקאים על הסכם הסיוע הביטחוני החדש לישראל לשנים 2019–2028. חדד נשוי לנעמה ואב לארבעה. מתגורר בחשמונאים. מדיה וקבצים בנושא ששון חדד בוויקישיתוף עמרי מילמן, קרן צוריאל ודיאנה בחור ניר, אל"מ ששון חדד ימונה ליועץ הכלכלי לרמטכ"ל במקום ראם עמינח, באתר כלכליסט, 2 באוקטובר 2014 שאול אמסטרדמסקי, היועץ הכלכלי החדש לרמטכ"ל: יותר גיוס מקצועי, פחות חובה, באתר כלכליסט, 3 בנובמבר 2014 יובל אזולאי, ‏"תקציב הביטחון יגדל, כי ביטחון עולה כסף וכל הזמן מתייקר", באתר גלובס, 29 בספטמבר 2017 מיכאל טוכפלד ויוחאי עופר, מקור ראשון, "את התפוקה שמקבלים בצבא לא תמצא באף גוף אחר", באתר nrg‏, 6 באוקטובר 2017 אבי וקסמן, יועץ הרמטכ"ל לשעבר: "לקשור את תקציב הביטחון לתוצר הלאומי? זה הגיוני", באתר TheMarker‏, 19 באוגוסט 2018 מאיה פולק, ‏היועץ הכלכלי לצה"ל בצוק איתן: "לא היו לנו מספיק חלקי חילוף", בעיתון מקור ראשון, 4 ביולי 2019 ברכות לבוגרי התואר השלישי של רקנאטי, הפקולטה לניהול לרגל קבלת תואר דוקטור לפילוסופיה - .Ph.D., אתר הפקולטה לניהול באוניברסיטת תל אביב, 2 ביולי 2014 יפעת גדות, יועץ כספי חדש לרמטכ"ל, באתר News1 מחלקה ראשונה, 4 בנובמבר 2014
עזריאל דאיינה

רבי עזריאל דאיינה (כנראה לפני ה'ר"ל, 1470 – ה'רצ"ו 1536, אחרי חודש שבט) היה רב מחכמי איטליה בראשית המאה ה-16. רבי עזריאל בן שלמה דאיינה, עמד בקשר תורני בכתב עם רבים מחכמי איטליה בני דורו. מידידיו היו הפוסק הרב מאיר קצנלנבוגן (מהר"ם פדובה), ופרשן המקרא רבי עובדיה ספורנו. לדעת שמחה אסף היה רבי עזריאל דאיינה "חשוב מאד בעיני בני דורו שהרבו לפנות אליו בשאלות" ואילו יעקב בוקסנבוים מפקפק במסקנתו זו ולדעתו הצטמצמה השפעתו לקהילה היהודית הצרפתית במונפראטו ובלומברדיה. חידושיו בהלכה השתמרו, מלבד בספר השו"ת שלו שנדפס בישראל במאה ה-20 מכתבי יד, גם בספרי "עיקרי הד"ט" של רבי דניאל טירני מפירנצה. יש שייחסו לו את הפירוש על תרגום אונקלוס "פתשגן", המכונה "יא"ר". ויש שייחסו את הפירוש לבנו. אמנם חוקרים אחרים טענו שהפירוש קדום יותר, אלא שעותק ממנו התגלגל לר' יעקב שחתם את שמו בקולופון. יעקב בוקסנבוים, מבוא לספר שאלות ותשובות ר' עזריאל ב"ר שלמה דאיינה, חלק ראשון, תל אביב: אוניברסיטת תל אביב, תשל"ז. פרק א: המחבר ודורו. עמ' יא-מא. "עזריאל בן שלמה דאיינה", במהדורת 1901–1906 של האנציקלופדיה היהודית (באנגלית) כתביו יעקב בוקסנבוים (מהדיר), שאלות ותשובות ר' עזריאל ב"ר שלמה דאיינה - חלק א, תל אביב: אוניברסיטת תל אביב, תשל"ז, באתר היברובוקס יעקב בוקסנבוים (מהדיר), שאלות ותשובות ר' עזריאל ב"ר שלמה דאיינה - חלק ב, תל אביב: אוניברסיטת תל אביב, תשל"ט, באתר היברובוקס עזריאל בן שלמה דיאנה, דף שער בספרייה הלאומית לעיתים "עוזריאל", הכלאה של "עוזיאל" ו"עזריאל" השכיחה בכתבי יהודי איטליה. יעקב בוקסנבוים, מבוא, הערה 4. זו צורת הכתיב של שמו ברוב חתימותיו שהשתמרו, ובספר השו"ת שהודפס מכתביו. בספרות התורנית ובשטרות ופסקי דין מתקופתו השם מופיע גם בצורות דלהלן: דאינה, דיאינה, דיאיינה, דייאנה, דיאנה, דיינה, דיינו, דייני. בסיומת א' או ה'. בוקסנבוים, מבוא, עמ' טו. משער שהשם היסודי הוא איינה הנגזר כנראה משם העיר הגרמנית יינה, לו נוספו הקידומות האיטלקיות "די" ו"דה", כלומר: מיינה, מן העיר יינה. גדליה אבן יחיא, שלשלת הקבלה, מהדורת ירושלים תשכ"ב, עמ' קמו. בוקסנבוים, מבוא, הערות 39, 40, 55. שמחה אסף, שו"ת ר' עזריאל דאיינה, קריית ספר (רבעון), יד, תרצ"ז-תרצ"ח, עמ' 541. Montferrat, אזור היסטורי בפיימונטה, הוכרז כאתר מורשת עולמית של אונסק"ו ביוני 2014. וראו גם: יהדות קזאלה מונפראטו. נקרא כך על ידי שד"ל שחשב שהפירוש התחבר בשנת רי"א. אבל אברהם שישא (צפונות ז (תש"נ) עמ' סו-ע) טען שזו טעות בפענוח, והפירוש התחבר בשנת שמ"ז או שס"ח, והוא ייחסו לר' דאיינה. אברהם שישא, שם, ע"פ תוספת בכתב היד. ב' ריצ'לר וד"צ הילמן, צפונות ח (תש"נ) עמ' קיד. י"מ יעקובסון, צפונות ט (תשנ"א). ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
כריס ווד

כריסטופר גרנט "כריס" ווד (באנגלית: Christopher Grant "Chris" Wood , נולד ב-7 בדצמבר 1991) הוא כדורגלן ניו זילנדי המשחק בנוטינגהאם פורסט ובנבחרת ניו זילנד בעמדת החלוץ. לאחר שהרשים בליגה הניו זילנדית, ווד חתם באקדמיה של וסט ברומיץ' אלביון. לאחר שהרשים באקדמיה ובקבוצה המילואים של המועדון, באפריל 2009 הוא ערך את הופעת הבכורה שלו בקבוצה הבוגרת נגד פורטסמות'. בסיום העונה חתם במועדון לשנתיים עם אופציה לשנתיים נוספות במועדון. ב־15 בספטמבר 2009 הבקיע את שער הבכורה שלו בקבוצה בניצחון 1–3 נגד דונקסטר רוברס. ב־24 בספטמבר 2010 ווד הושאל לבארנסלי ל־93 ימים. לאחר ששיחק 7 משחקים, הוא חזר לווסט ברומיץ'. ב־19 בנובמבר 2010, ווד הושאל לברייטון אנד הוב אלביון עד ינואר 2011. הוא ערך את הופעת הבכורה שלו נגד בריסטול סיטי, בה גם הבקיע את שער הבכורה שלו. באוגוסט 2011 הושאל לברמינגהאם סיטי לחודש. הוא ערך את הופעת הבכורה שלו יום למחרת נגד דרבי קאונטי. ב־18 באוגוסט 2011 הוא ערך את הופעת הבכורה שלו במסגרת אירופית נגד נסיונאל מדיירה במסגרת מוקדמות הליגה האירופית. שבוע לאחר מכן, הוא הבקיע את השער הראשון שלו עבור ברמינגהאם בניצחון 0–3 במשחק השני נגד נסיונאל מדיירה. ב־11 בספטמבר, ווד הבקיע שלושער בניצחון נגד מילוול. לאחר שהרשים, תקופת ההשאלה שלו הוארכה עד ינואר 2012. בינואר 2012 חזר לווסט ברומיץ', אך התקשה להשתלב במועדון. לכן, הוא הושאל לבריסטול סיטי עד לסיום העונה. ב־17 בספטמבר 2012 הושאל למילוול למשך חודשיים. הוא ערך את הופעת הבכורה שלו נגד קארדיף סיטי. ב־18 בנובמבר 2012, תקופת ההשאלה שלו הוארכה עד ינואר 2013. באותו יום הבקיע את שער הניצחון נגד לידס יונייטד. ב־27 בדצמבר 2012 הושאל ללסטר סיטי, המהלך יצא לפועל עם פתיחת חלון העברות בינואר 2013. ב־1 בינואר 2013 ערך את הופעת הבכורה שלו נגד האדרספילד טאון בה גם הבקיע את שער הבכורה שלו. בסיום עונת 2013/2014 חזר עם המועדון לפרמייר ליג. ב־16 באוגוסט 2014 הבקיע את שער השוויון נגד אברטון כאשר נכנס כמחליף. ב־27 בפברואר 2015 הושאל לאיפסוויץ' טאון מהצ'מפיונשיפ. ב־25 באפריל, לאחר חודשיים באיפסוויץ', חזר ללסטר כדי לסייע לקבוצה להימנע מירידת ליגה. ב־1 ביולי 2015 חתם ווד בלידס יונייטד מהצ'מפיונשיפ לארבע שנים. ב־21 באוגוסט 2017 חתם לארבע שנים בברנלי מהפרמייר ליג. ב־13 בינואר 2022 חתם ווד לשנתיים וחצי בניוקאסל יונייטד, ועזב את ברנלי לאחר 4 וחצי שנים בהן כבש 49 שערי ליגה. את הופעת הבכורה בניוקאסל יונייטד ערך יומיים לאחר מכן בתיקו 1-1 עם ווטפורד. ב־10 במרץ כבש שער בכורה בניצחון 1–2 על סאות'המפטון. ב-20 בינואר 2023 הושאל לנוטינגהאם פורסט. בצעירותו, ווד שיחק בנבחרת ניו זילנד עד גיל 17 והשתתף איתה בגביע העולם עד גיל 17 בשנת 2007. ב-3 ביוני 2009 הוא ערך את הופעת הבכורה שלו בנבחרת הבוגרת נגד טנזניה, והוא השתתף עם הנבחרת בגביע הקונפדרציות 2009. ב-10 באוקטובר 2010 הוא הבקיע את שער הבכורה שלו בנבחרת בתיקו 1-1 נגד הונדורס. במרץ 2022 לאחר שהבקיע פעמיים במהלך הניצחון של ניו זילנד 4–0 על פיג'י במוקדמות מונדיאל 2022 בקטר, ווד הפך למלך שערי נבחרת ניו זילנד בכל הזמנים, ועקף את ווהן קובני שהחזיק בשיא מאז 2005. מדיה וקבצים בנושא כריס ווד בוויקישיתוף כריס ווד, באתר Transfermarkt כריס ווד, באתר Soccerway כריס ווד, באתר BDFutbol כריס ווד, באתר WorldFootball.net כריס ווד, באתר National Football Teams כריס ווד, באתר FootballDatabase.eu
בור ועם הארץ (אלבום)

בור ועם הארץ: סיפורו של הבום שאקה לאק הוא אלבום השני של הראפר הישראלי נצ'י נצ'. האלבום יצא לאור ב-19 במאי 2013 והופק על ידי שקל ועל ידי אורי שוחט. שבעה שירים באלבום יצאו כסינגלים המלווים בקליפים: "בור ועם הארץ" המארח את טונה, "גיוועלד גישריגן", "יאללה בואו!", "איידישע ראסטה מאן" (המבוסס על שיר של אהוד בנאי מ־1983), "איזבל", "עידן הברזל" והלהיט "קפה וסיגריה", שמבוסס על שיר של אבי לוי וקוקו מאילת, וזכה להשמעות רבות ברדיו. בשיר "מוזיקה טובה", מוזכרת השורה ”Easy Nechi Nech a mi seh easy now man, Tuna-Man-Jones a mi seh easy now man, Positive vibe fe rock di nation, If you know di lyrics sing along sing along” שמוזכרת גם בשיר "עולם משוגע" של טונה. בניגוד ל"עולם משוגע" של טונה, השיר "מוזיקה טובה" מסתיים במילים ”אני הייתי אי.תי, כי יש לי חללית איתי”, שאותו שר טונה לראשונה בשיר "עיר מקלט" של להקת "פרודוקס", בה לקח חלק גם נצ'י נצ'. מנגינת השיר "גיוועלד גישריגן" מבוססת על תחילת מנגינת "Sham-O Gol-O Parvaneh" (בפרסית: "شمع و گل و پروانه", בתרגום לעברית: "נרות, פרחים ופרפרים") של הזמר הפרסי איראג' (אנ').
גדעון אבידור

גדעון אבידור (נולד ב-1939) הוא קצין צה"ל במילואים בדרגת תת-אלוף, כיהן כסגן מפקד גייסות השריון. הוריו של אבידור עלו מגרמניה לאחר עליית הנאצים לשלטון ב-1933. הוא נולד וגדל בקיבוץ גבעת ברנר ולאחר הפילוג בקיבוץ המאוחד עבר לקיבוץ נצר סרני. ב-1957 התגייס לצה"ל, שירת כלוחם בחיל השריון, עבר קורס קצינים ושימש כמפקד מחלקה וסגן מפקד פלוגת טנקים. ב-1961 השתחרר וחזר לעבוד בקיבוצו. ב-1963 התגייס מחדש לשירות קבע, שימש קצין מבצעים בחטיבה 7 עד 1965 ומפקד פלוגה. במלחמת ששת הימים שימש קצין אג"ם בחטיבה 520 תחת אוגדה 31 ולחם עמה בגזרת סיני. ב-1968 מונה לסגן מפקד גדוד 9 וב-1969 למדריך ראשי בבית הספר לשריון. ב-1971 מונה למפקד גדוד 46 בחטיבה 401, ב-1972 מונה לסגן מפקד החטיבה. באוגוסט 1973 מונה לקצין אג"ם באוגדה 252, הוא מילא תפקיד זה במהלך מלחמת יום הכיפורים. לאחר המלחמה שירת כמפקד חטיבה 421 ובשנים 1976 עד 1977 פיקד על בית הספר לשריון. במלחמת לבנון הראשונה שירת כסגן מפקד גייסות השריון וממלא מקום קצין שריון ראשי. בתפקידו האחרון בשירות הקבע שימש נספח צה"ל ונציג משרד הביטחון בסינגפור, הפיליפינים ואוסטרליה. ב-2007 היה ממייסדי המכון לחקר לוחמת היבשה, גוף ללא כוונות רווח ששם לו למטרה לרכז ולפתח רעיונות בתחום תורות הלחימה וכיהן כמנכ"ל המכון ולאחר מכן כמנהל מכון חץ לחשיבה צבאית מתקדמת. לאחר מלחמת לבנון השנייה שימש עוזר לוועדת וינוגרד. אבידור בעל תואר ראשון בהיסטוריה מאוניברסיטת תל אביב ותואר שני בגאוגרפיה אורבנית מאוניברסיטת חיפה. גדעון אבידור בראיון טלוויזיוני בקונטנטו - הוצאה לאור בינלאומית, סרטון באתר יוטיוב ראיון עמו באתר האקדמיה הצבאית של ארצות הברית מהפתעה לנוקאאוט קרב ואדי מבע'וק 14 באוקטובר 1973, מכון "חץ" לחשיבה צבאית מתקדמת, 2018 גדעון אבידור, באתר "50 שנה למלחמת יום הכיפורים" של ארכיון צה"ל ומערכת הביטחון גדעון אבידור (1939-), דף שער בספרייה הלאומית יונתן אוריך, עוד לא תו"לים את המדים, באתר צה"ל (דרך ארכיון האינטרנט), 23 בדצמבר 2009
שמואל קמנצקי

הרב שמואל קמנצקי (נולד בחשוון ה'תרפ"ה, 12 בנובמבר 1924) הוא רב חרדי ליטאי, ראש ישיבת פילדלפיה ונשיא מועצת גדולי התורה בארצות הברית, בנו של הרב יעקב קמנצקי. נולד בקרמנצ'וג שבדרום-מערב ברית המועצות (כיום באוקראינה), לאיטה עטיל ולרב יעקב קמנצקי, ראש ישיבת תורה ודעת בניו יורק. בהיותו בן 12 היגרו הוריו לארצות הברית והתיישבו בסיאטל שבוושינגטון. בבחרותו למד בישיבת נר ישראל בבולטימור בראשות בן דודו של אביו הרב יעקב יצחק רודרמן ולאחר מכן בישיבת לייקווד אצל הרב אהרן קוטלר ואף הוסמך על ידו לרבנות. בשנת 1953 החליט הרב אהרן קוטלר להקים ישיבה נוספת מחוץ לעיר לייקווד ולשם כך אסף קבוצה מתלמידיו והעמיד בראשם את הרב קמנצקי והרב דב שוורצמן ושלחם להקים ישיבה בפילדלפיה. לאחר כשנתיים החליט הרב דב שוורצמן לעלות לישראל ולהקים שם את ישיבת בית התלמוד, אז פנה הרב קמנצקי לרב אליהו שווי שהיה אף הוא מתלמידיו הגדולים של הרב קוטלר והזמינו לכהן לצדו בראשות הישיבה, השניים כיהנו יחדיו עד לפטירתו של הרב שווי בראש חודש ניסן ה'תשס"ט (מרץ 2009). הרב קמנצקי הוא נשיא מועצת גדולי התורה של אגודת ישראל בארצות הברית ובנוסף הוא חבר נשיאות בארגונים יהודיים רבים נוספים כדוגמת החינוך העצמאי תורה ומסורה מורשת החפץ חיים וארגונים נוספים. בשיחותיו הוא מעודד את תלמידיו לשמור על אורח חיים בריא. הרב שלום קמנצקי - מכהן לצדו בראשות ישיבת פילדלפיה הרב אברהם קמנצקי - ר"מ ישיבת בית ישראל בירושלים הרב דב קמנצקי - איש עסקים ופילנתרופ ידוע בטורונטו הרב זאב קמנצקי - ר"מ ישיבת בלמר ניו ג'רזי הרב דוד קמנצקי - עורך ש"ס שוטנשטיין באנגלית ובעברית ור"מ ישיבת דרכי נועם ירושלים הרב אהרן קמנצקי הרב אליהו קמנצקי הרב צבי ברקוביץ - ראש ישיבת נר ישראל-בולטימור הרב שלום קלמר הרב שייע שכטר הרב יחיאל מושקוביץ שיעורים מהרב שמואל קמנצקי להורדה שמואל קמנצקי (1924-), דף שער בספרייה הלאומית אברהם בירנבוים, יתד נאמן 26 בנובמבר 2011.
1097

שנת 1097 היא השנה ה-97 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. אדגר, מלך סקוטלנד הביס את דונלד ואת אדמונד והפך למלך סקוטלנד (עד פטירתו ב-1107) 1 ביולי – קרב דוריליאום; הצלבנים מנצחים את הטורקים הסלג'וקים 21 באוקטובר – תחילת המצור על אנטיוכיה על ידי הצלבנים להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1097‎ נפטרים ב-1097‎ מדיה וקבצים בנושא 1097 בוויקישיתוף
נרלנס נואל

נרלנס נואל (באנגלית: Nerlens Noel; נולד ב-10 באפריל 1994) הוא כדורסלן אמריקאי ממוצא האיטי, המשחק בעמדת הסנטר. נואל נולד באוורט שבמסצ'וסטס להורים שהיגרו מהאיטי. שניים מאחיו משחקים פוטבול ואחותו הצעירה אף היא כדורסלנית. בתיכון למד נואל בתיכון בעיר, ושיחק בקבוצת הכדורסל של בית הספר ובסיום כיתה י', החליט לעבור לבית ספר "טילטון" - מוסד פרטי בניו המפשייר. בטילטון הפך נואל לאחד מטובי שחקני התיכונים במדינה ובעונת הסניור שלו קלע 12.6 נקודות, קטף 7.2 ריבאונדים והוסיף 3.9 חסימות בממוצע למשחק. עם סיום לימודיו התיכוניים הוא דורג כסנטר הטוב ביותר בתיכונים על ידי ESPN ואתר Scout.com העוקבים אחרי שחקני תיכונים במדינה. עם סיום לימודיו התיכוניים בחר נואל לשחק בקבוצת הכדורסל של אוניברסיטת קנטקי המתמודדת בחטיבה הדרום מזרחית (נקראת SEC) של ליגת המכללות תחת הדרכתו של המאמן ג'ון קלאפרי. נואל הספיק לשחק 24 משחקים בלבד במדי הקבוצה, בהם רשם ממוצעים של 10.5 נקודות, 9.5 ריבאונדים, 4.4 חסימות ו-2.1 חטיפות בטרם קרע את הרצועה הצולבת הקדמית ולא שב לשחק במדי הקבוצה. חרף פציעתו נבחר נואל בסיום העונה לחמישייה המצטיינת של ה-SEC ולשחקן ההגנה של העונה בחטיבה. לאחר שנה בלבד במכללות החליט נואל להעמיד עצמו לבחירה בדראפט ה-NBA. נואל, שעד פציעתו חזו לו הפרשנים את הבחירה הראשונה בדראפט, הידרדר עד למקום השישי בו בחרה בו ניו אורלינס פליקנס. מעט לאחר הדראפט העבירה הקבוצה את נואל בטרייד לפילדלפיה 76' תמורת ג'רו הולידיי. על אף שהחלים במהלך עונת 2013/2014 מפציעתו, לא שותף נואל במשחקיה של פילדלפיה משך כל אותה העונה על מנת שיוכל להשלים את החלמתו במלואה ובשל ניסיונה של הקבוצה לבצע טנקינג. בעונת 2014/2015 נבחר לחמישיית הרוקיז של העונה ב-NBA, לאחר שרשם ממוצעים של 9.9 נקודות ו-8.1 ריבאונדים למשחק. ב-23 בפברואר 2017 עבר נואל בטרייד לדאלאס מאבריקס תמורת ג'סטין אנדרסון, אנדרו בוגוט ובחירת דראפט עתידית. בנובמבר 2020 חתם נואל על חוזה לשנתיים באוקלהומה סיטי ת'אנדר. לקראת עונת 2020/2021 חתם על חוזה בניו יורק ניקס. ב-29 ביוני 2022, הועבר נואל בטרייד לדטרויט פיסטונס יחד עם חברו לקבוצה אלק ברקס. מדיה וקבצים בנושא נרלנס נואל בוויקישיתוף נרלנס נואל, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ישי רז‏, לא תחסום שור בדישו: נרלנס נואל מסתער על ה-NBA, באתר וואלה, 27 ביוני 2013 ביוגרפיה באתר אוניברסיטת קנטקי Holiday-Noel trade becomes official באתר פילדלפיה 76' שרון דוידוביץ', NBA: פילדלפיה "מוותרת" על השם הכי גדול שלה, באתר ynet, 22 באוקטובר 2013 "Mavericks acquire Nerlens Noel from 76ers". Mavs.com. 23 בפברואר 2017. נבדק ב-23 בפברואר 2017. {{cite web}}: (עזרה) נואל מסכם על חוזה באוקלהומה סיטי, באתר ESPN,‏ 3 ביולי 2018 נואל חותם על חוזה בניקס, באתר הקבוצה, 25 בנובמבר 2020 https://www.nba.com/news/report-knicks-trading-nerlens-noel-alec-burks-to-pistons?amp=1
טורי אדוארדס

טורי מישל אדוארדס (באנגלית: Torri Mechelle Edwards נולדה ב-31 בינואר 1977), היא אתלטית אמריקאית בעבר. היא אלופת העולם בריצת 100 מטר (פריז 2003) ובעלת מדליית ארד אולימפית (סידני 2000) בריצת שליחות 4x100 מטר. היא בעלת התוצאה ה-12 בטיבה בעולם בריצת 100 מטר בכל הזמנים (10.78 שניות). טורי אדוארדס נולדה בפונטנה, קליפורניה. היא למדה באוניברסיטת דרום קליפורניה. באולימפיאדת סידני (2000) זכתה אדוארדס במדליית ארד בריצת שליחות 4x100 מטר בתוצאה של 42.20 שניות, אחרי איי הבהאמה (41.95 שניות) וג'מייקה (42.13 שניות). נוסף לכך, היא סיימה במקום 10 בריצת 200 מטר בתוצאה של 23.06 שניות, בשלב רבע הגמר היא קבעה תוצאה של 22.98 שניות ובמקום 17 בריצת 100 מטר בתוצאה של 11.32 שניות באליפות העולם באתלטיקה באולם שנערכה בברמינגהאם, אנגליה במרץ 2003 זכתה אדוארדס במדליית ארד בריצת 60 מטר, בתוצאה של 7.17 שניות, אחרי ז'אנה פינטוסביץ'-בלוק מאוקראינה (7.04 שניות) ואנג'לה ויליאמס בת ארצה (7.16 שניות). באליפות העולם שנערכה בפריז, צרפת באוגוסט אותה שנה זכתה אדוארדס ב-3 מדליות, 1 זהב ו-2 כסף. מדליית זהב בריצת 100 מטר בשיא אישי חדש של 10.93 שניות, לפני ז'אנה פינטוסביץ'-בלוק (10.99 שניות) וצ'נדרה סטורופ מאיי הבהאמה (11.02 שניות). מדליות כסף, בריצת 200 מטר בתוצאה של 22.47 שניות, אחרי אנסטסיה קפצ'ינסקאיה מרוסיה (22.38 שניות) ולפני מוריאל הורטיס-הואיירי מצרפת (22.59 שניות) ובריצת שליחות 4x100 מטר בתוצאה של 41.83 שניות, אחרי צרפת (41.78 שניות) ולפני רוסיה (42.66 שניות). באליפות העולם באתלטיקה שנערכה באוסקה, יפן בשנת 2007 זכתה אדוארדס במדליית זהב בריצת שליחות 4x100 מטר ביחד עם לוריין ויליאמס, מיקלה ברבר ואליסון פליקס בתוצאת השנה בעולם של 41.98 שניות, לפני ג'מייקה (42.01 שניות) ובלגיה (42.75 שניות). נוסף לכך, היא סיימה פעמיים במקום רביעי, בריצת 100 מטר בתוצאה של 11.05 שניות, 3 מאיות השנייה מזכייה במדליית ארד ובריצת 200 מטר בתוצאה של 22.65 שניות, 2 מאיות השנייה מזכייה במדליית ארד. במבנים האמריקאים לאולימפיאדת בייג'ינג שנערכו ביוג'ין אורגון ב-28 ביוני 2008 ניצחה אדוארדס בריצת 100 מטר בשיא אישי חדש ובתוצאת השנה של 10.78 שניות. במשחקים עצמם שנערכו חודש ושלושה שבועות לאחר מכן, היא סיימה במקום שמיני בריצת 100 מטר בתוצאה של 11.20 שניות. נוסף לכך, היא השתתפה בשלב חצי הגמר בריצת שליחות 4x100 מטר, אבל הרביעייה האמריקאית פסלה. ריצת 60 מטר: 7.10 שניות (2006) ריצת 100 מטר: 10.78 שניות (2008) ריצת 200 מטר: 22.18 שניות (2003) מדיה וקבצים בנושא טורי אדוארדס בוויקישיתוף טורי אדוארדס, באתר הוועד האולימפי הבין-לאומי טורי אדוארדס, באתר olympedia.org טורי אדוארדס, באתר התאחדות האתלטיקה הבין-לאומית טורי אדוארדס, באתר Track and Field (נשים)
קמנצקי

קמנצקי הוא שם משפחה. האם התכוונתם ל... רבנים: יעקב קמנצקי – ראש ישיבת תורה ודעת בניו יורק וחבר מועצת גדולי התורה בארצות הברית נתן קמנצקי – מחבר הספר עשייתו של גדול. בנו של הרב יעקב קמנצקי שמואל קמנצקי – רב חרדי ליטאי ראש ישיבת פילדלפיה וחבר מועצת גדולי התורה בארצות הברית. בנו של הרב יעקב קמנצקי יגאל קמינצקי – הרב לשעבר של גוש קטיף. רב קהילת מפוני גוש קטיף בניצן שמואל קמינצקי – רב העיר דניפרו שבאוקראינה, ושליח חב"ד הראשי בעיר אישים נוספים: אברהם שלום קמנצקי – מלומד ומורה יהודי-פולני, וחוקר המקרא. דוד קמנצקי – עורך תורני ישראלי, חבר מערכת המאסף "ישורון" דוד פרנק-קמנצקי – פיזיקאי תאורטי וכימאי רוסי יוסף יצחק קמינצקי – יו"ר המועצה הדתית שדות דן והיסטוריון חב"די
נואל (פירושונים)

האם התכוונתם ל... נואל – חג המולד בצרפתית בוש דה נואל – קינוח מסורתי צרפתי לחג המולד פפה נואל – שמו של סנטה קלאוס בפי רוב דוברי הספרדית נואל דונטה - דמות מסדרת האנימה היפנית ששודרה בישראל בנות הים פיצ'י פיצ'י פיץ' אישים ששם משפחתם "נואל": אליסון נואל – סופרת אמריקאית נרלנס נואל – כדורסלן אמריקאי פבריס נואל – כדורגלן מהאיטי פיליפ נואל-בייקר – פוליטיקאי, דיפלומט ואקדמאי בריטי אישים ששמם הפרטי הוא נואל